stanford-oval/wikipedia huggingface dataset:
Fotoni
Säteilyn ja aineen vuorovaikutus

Emissio: Kun atomin energiatila muuttuu, saattaa vapautuva energia emittoitua yhtenä fotonina. Valoemissio on mahdollinen myös kun vapaan elektronin energia muuttuu kiteen energiavyön sisällä. Sähkömagneettinen aalto emittoituu aina kun sähkövaraus on kiihtyvässä liikkeessä.
Absorptio: Kun fotoni törmää atomiin, se saattaa siirtää energiansa atomille, joka virittyy.
Prosessi on mahdollinen vain, jos atomissa on tilojen energiaero, joka on sama kuin fotonin energia. Fotonin absorptiossa on kaiken energian siirryttävä tai prosessia ei tapahdu; fotoni ei siis voi absorboitua osittain.
Sironta: Fotoni voi sirota atomista niin, että atomi absorboi fotonin ja emittoi toisen fotonin.
Heijastuminen: Jos valo lähetetään kohti tasoa, osa siitä heijastuu takaisin. Tasoon tulevan ja tasosta heijastuvan valon kulma on tason normaaliin nähden sama.
Taittuminen: Kun valonsäde siirtyy väliaineesta toiseen, sen kulkusuunta muuttuu, ellei tulosuunta ole pinnan normaalin suuntainen.[lähde? ]
Aiheesta muualla

Kuvia tai muita tiedostoja aiheesta Fotoni Wikimedia Commonsissa
Hiukkaset fysiikassa
Zlín

| Zlín |
| --- | --- |

 lippu:  vaakuna
 Zlín
 Koordinaatit: 49°13′59″N, 17°40′01″E 
Valtio:  Tšekki
Lääni:  Zlín
Piirikunta:  Zlín
Ensimmäinen maininta:  1332
Hallinto:  
 – Pormestari:  Miroslav Adámek
Pinta-ala:  
 – Kokonaispinta-ala:  102,83 km²
Korkeus:  230 m
Väkiluku (2009):  75 860
 – Väestötiheys:  738 as./km²
Aikavyöhyke:  UTC+1
 – Kesäaika:  UTC+2
Postinumero:  760 01
 
 www.mestozlin.cz 
Infobox OKVirheellinen NIMI-arvo: 
Zlín (saks. Zlin) on kaupunki Määrin kaakkoisosassa Tšekissä. Ensimmäiset kirjalliset merkinnät siitä on 1300-luvulta. Vuosina 1894–1932 kaupunki kasvoi kenkätehtailija Tomáš Baťan käsissä 300 asukkaan pikkukaupungista 35 000 asukkaan keskukseksi.
1948 kommunistihallinto yhdisti Zlínin naapurikaupunkeihin ja nimesi uudelleen Gottwaldoviksi presidentti Klement Gottwaldin mukaan. Vuonna 1990 vanha nimi palautettiin ja nykyisin kaupungissa on 75 860 asukasta (2009).
Aiheesta muualla

Kuvia tai muita tiedostoja aiheesta Zlín Wikimedia Commonsissa
Zlinternational (Arkistoitu – Internet Archive)
Pilsen ja Zlin, Helsingin Sanomat, 15.01.1933, nro 13, s. 25, Kansalliskirjaston digitaaliset aineistot
Gugu Mbatha-Raw

| Gugu Mbatha-Raw |
| --- | --- |
 Gugu Mbatha-Raw vuonna 2013.
Henkilötiedot
Koko nimi:  Gugulethu Sophia Mbatha-Raw
Syntynyt: 21. huhtikuuta 1983 (ikä 41) Oxford, Oxfordshire, Englanti, Yhdistynyt kuningaskunta
Ammatti:  näyttelijä
Näyttelijä
Aktiivisena:  1999–
Merkittävät roolit:   Belle  Beyond the Lights  Beauty and the Beast 
Aiheesta muualla
IMDb 
Elonet
AllMovie
Svensk Filmdatabas
Gugulethu Sophia Mbatha-Raw (s. 21. huhtikuuta 1983 Oxford) on englantilainen näyttelijä. Hänet tunnetaan muun muassa rooleistaan Dido Elizabeth Bellenä elo­kuvassa Belle, Plumettena elo­kuvassa Beauty and the Beast sekä televisio­sarjoissa Kosketus ja Black Mirror.
Varhainen elämä

Mbatha-Raw syntyi Oxfordissa etelä­afrikkalaiselle lääkärille Patrick Mbathalle ja englantilaiselle sairaan­hoitajalle Anne Raw’lle.
Mbatha-Raw varttui Witneyssä, jossa hän kävi Henry Box Schoolia. Hän kiinnostui näyttelemisestä jo nuorella iällä ja oli mukana National Youth Theatressa. Hän opiskeli myös tanssia Marsh Tompsett School of Dancessa. Vuonna 2001 Mbatha-Raw muutti Lontooseen opiskelemaan teatteri­kouluun Royal Academy of Dramatic Art. [lähde? ]
Ura

Mbatha-Raw’n ura alkoi Manchesterin Royal Exchange Theatresta, jossa hänen varhainen läpi­murtonsa oli Julian osa näytelmässä Romeo ja Julia vuonna 2005. Lisäksi hänellä oli muun muassa Ofelian rooli näytelmässä Hamlet, jonka nimiosassa oli Jude Law. Näytelmää esitettiin sekä Lontoon West Endissä että Broad­waylla New Yorkissa vuosina 2009–2010.
Mbatha-Raw esiintyi uransa alussa myös useissa brittiläisissä televisio­sarjoissa kuten Doctor Who, Bad Girls ja Neiti Marple. Vuonna 2011 hän sai isomman roolin yhdys­valtalaisen Fox-yhtiön sarjasta Kosketus.
Läpi­murtonsa valko­kankaalla Mbatha-Raw teki vuonna 2013, jolloin hän esiintyi pää­osassa Toronton elo­kuva­juhlilla ensi-iltansa saaneessa elo­kuvassa Belle. Hän sai roolistaan muun muassa Satellite Awards -ehdokkuuden. Vuonna 2014 Mbatha-Raw näytteli nais­pää­osaa elo­kuvassa Beyond the Lights. Vuoden 2015 Bafta-palkinto­gaalassa hän oli ehdokkaana vuoden nousevaksi tähdeksi. [lähde? ]
Vuonna 2017 Mbatha-Raw näytteli Plumettea musikaali­elo­kuvassa Beauty and the Beast. [lähde? ]
Teatteri

| Vuosi | Näytelmä | Rooli | Esityspaikka |
| --- | --- | --- | --- |
| 1999 | Pimeä metsä | Tuhkimon äiti | National Youth Music Theatre |
| 2004 | Car Thieves | Móni | Birmingham Rep |
| 2005 | Antonius ja Kleopatra | Iras / Octavia | Royal Exchange in Manchester |
| 2005 | Romeo ja Julia | Julia | Royal Exchange in Manchester |
| 2008 | Gethsemane | Monique | National Theatre |
| 2009–2010 | Hamlet | Ofelia | Donmar West End ja Broad­way |
| 2015 | Nell Gwynn | Nell Gwynn | Shakespeare’s Globe |
Aiheesta muualla

Kuvia tai muita tiedostoja aiheesta Gugu Mbatha-Raw Wikimedia Commonsissa
Årstan sillat

Osa Årstan siltoja, edessä uusi ja takana vanha silta.
Årstan sillat ovat kaksi vierekkäistä rautatiesiltaa, jotka kulkevat Tukholmassa Årstavikenin lahden yli Södermalmin ja Årstan välillä. Molemmat sillat ylittävät nimellä Årsta holmar tunnetun pienen saariryhmän.
Vanhempi, itäinen silta on rakennettu vuosina 1924–1929. Sen suunnitteli kansainvälisen kilpailun pohjalta arkkitehti Cyrillus Johansson ja rakentamista johtivat insinöörit Ernst Nilsson ja Salomon Kasarnowsky. Silta on tehty muistuttamaan akveduktia. Läntinen, uudempi silta rakennettiin ensimmäisen rinnalle vuosina 2000–2005, jotta Tukholman keskustan kautta kulkevaa junaliikennettä voitaisiin lisätä. Sillan suunnitteli kansainvälisen kilpailun pohjalta arkkitehtitoimisto Foster and Partners ja sen rakennutti Ove Arup A/S. Uusi silta on punaiseksi maalattua betonia ja seisoo kymmenen jykevän pilarin varassa. Sillalla kulkee ratakiskojen ohella myös kävely- ja pyörätie.
Aiheesta muualla

Kuvia tai muita tiedostoja aiheesta Årstan sillat Wikimedia Commonsissa
Érisos

| Érisos Έρισος |
| --- | --- |
 Érisoksen Mesovoúnian kylä.
 Kunnallisyksikön sijainti
 Érisos
 Koordinaatit: 38°24′N, 20°35′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Kefaloniá
Kunta:  Sámi
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  350103
Väkiluku (2011):  1 472
Aikavyöhyke:  UTC+2
 – Kesäaika:  UTC+3
Rekisterikilpi:  KE
Infobox OKVirheellinen NIMI-arvo: 
Érisos (kreik. Έρισος; virallisesti Δημοτική Ενότητα Ερίσου, Dimotikí Enótita Erísou) on yksi Sámin kunnan kunnallisyksiköistä ja entinen itsenäinen Kreikan kunta. Se sijaitsee Kefalonián alueyksikössä Jooniansaarten alueella. Kunnallisyksikön väkiluku on 1 472 (vuonna 2011).
Kirkko Antipátan kylässä.
Érisos käsittää Kefalonián saaren pohjoisosan. Kunnallisyksikön suurin asutus on Fiskárdon kylä. Érisos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kefalonián kunnaksi yhdessä Argostólin, Eleiós-Prónnoin, Leivathón, Omalán, Palikín, Pýlaroksen ja Sámin kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Sámin kuntaa.
Kunnallisyksikön osat

Érisoksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Antipáta Erísou | Antipáta | 149 |
| Antipáta Erísou | Germenáta | 36 |
| Antipáta Erísou | Psilithriás | 6 |
| Ásos | Ásos | 88 |
| Fiskárdo | Asterís (saari) | 0 |
| Fiskárdo | Evretí | 14 |
| Fiskárdo | Fiskárdo | 189 |
| Fiskárdo | Katsaráta | 20 |
| Fiskárdo | Matsoukáta | 28 |
| Fiskárdo | Tselentáta | 44 |
| Karyá | Karyá | 28 |
| Komitáta | Agía Sofía | 10 |
| Komitáta | Komitáta | 63 |
| Kothréas | Defaranáta | 14 |
| Kothréas | Drapanítika | 2 |
| Kothréas | Kokoláta | 4 |
| Kothréas | Kothréas | 60 |
| Mesovoúnia | Mesovoúnia | 74 |
| Neochóri | Neochóri | 38 |
| Patrikáta | Patrikáta | 33 |
| Plagiá | Plagiá | 70 |
| Touliáta | Agriliás | 44 |
| Touliáta | Chalikerí | 39 |
| Touliáta | Mánganos | 69 |
| Touliáta | Markouláta | 51 |
| Touliáta | Touliáta | 22 |
| Touliáta | Tzamarelláta | 50 |
| Touliáta | Ventouráta | 30 |
| Touliáta | Viglí | 31 |
| Varý | Varý | 36 |
| Vasilikiádes | Konidaráta | 24 |
| Vasilikiádes | Vasilikiádes | 106 |
Yhteensä: 1 472
Aiheesta muualla

Kuvia tai muita tiedostoja aiheesta Érisos Wikimedia Commonsissa
Årstaviken

Årstavikenin yli johtavat kaksi rautatiesiltaa.
Årstaviken on Mälarenjärven itäosassa sijaitseva lahti Tukholmassa. Lahti sijaitsee Södermalmin, Liljeholmenin ja Årstan kaupunginosissa. Lahti alkaa Liljeholmin sillalta ja loppuu Hammarbyn kanavaan. Årstaviken on leveimmillään 625 metriä leveä. Lahden pinta-ala on 105 hehtaaria ja sen keskisyvyys on 7–9 metriä.
Lahdessa sijaitsee kolme saarta, Årsta holmar, jotka ovat kasvaneet yhteen. Saarien yli kulkee kaksi rautatiesiltaa, Årstabroarna. Itäinen silta rakennettiin vuosina 1924–1929. Läntinen silta valmistui 22. toukokuuta 2005. Läntisen sillan yli johtaa myös kävely- ja pyörätie.
Aiheesta muualla

Kuvia tai muita tiedostoja aiheesta Årstaviken Wikimedia Commonsissa
Lahden kiertävästä kävelyreitistä (Arkistoitu – Internet Archive) (ruotsiksi)
Vattenvårdin tietopaketti (ruotsiksi)
Årsta

Årsta torg.
Årsta on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Enskede-Årsta-Vantörin kaupunginosa-alueeseen. Kaupunginosaa rajaavat Södermalmin, Södra Hammarbyhamnenin, Johanneshovin, Enskede Gårdin, Enskedefältetin, Östbergan ja Liljeholmenin kaupunginosat. Se muodostettiin vuonna 1926, ja nykyisin sen alueella on asukkaita noin 15 250 ihmisen verran. Maa-alaltaan Årsta on 2,62 neliökilometrin suuruinen.
Historia

Årstan kartano on peräisin keskiajalta. Årstan kylä mainitaan ensimmäisen kerran vuonna 1344, ja tuolloin se tunnettiin nimellä Arus. Vuodelta 1439 peräisin olevassa tekstissä kirjoitusmuoto on Aross. Tukholman kaupunki osti alueen vuonna 1905. Rakentaminen aloitettiin 1940-luvulla ja ensimmäiset talot olivat muuttovalmiita vuonna 1943. Alueen rakennuskannan suunnittelusta vastasivat Erik ja Tore Ahlsén.
Formula One eSports Series -kausi 2019

FIA Formula One Esports -kausi 2019 Formula One eSports Series -sarjan kolmas kausi. Kilpailu järjestettiin 11. syyskuuta – 4. joulukuuta 2019. Turnauspaikkana toimi Lontoon Gfinity Arena. David Tonizza voitti kuljettajien mestaruuden , ja valmistajien mestaruus meni Red Bull Racing Esportsille.
Sarjamuoto

Menestyksekkään edellisen kauden myötä merkittäviä muutoksia ei tehty sääntöihin ja turnausmuotoon.
Aika-ajot - Kauden alussa pelaajat osallistuivat maailmanlaajuisiin verkossa järjestettyihin aika-ajoihin, missä ajettiin Codemastersin valmistamassa F1 2019 -pelissä. Nopeimmat pelaajat pääsivät jatkoon.
Pro Draft - Aika-ajoista jatkoon päässeet pelaajat osallistuivat Pro Draftiin, missä Formula 1 -sarjan valmistajat valitsivat heidät kuljettajikseen F1 Esports Pro Series -kilpailuun.
Pro Series - Pelaajat ajoivat 25–50% pituisia kilpailuja, joista tehtiin ohessa kisalähetys. He keräsivät pisteitä itselleen sekä tallilleen. Kilpailutulosten perusteella ratkaistiin F1 New Balance Esports Seriesin valmistajien ja kuljettajien mestaruudet, mutta samalla myös palkintorahojen jakaminen valmistajille.
Valmistajat ja kuljettajat

| Valmistaja | Kuljettajat> Nro. | Kuljettajat> Kuljettaja | Kuljettajat> Kilpailut |
| --- | --- | --- | --- |
|  Alfa Romeo Racing F1 Esports | 12 22 21 |  Daniel Bereznay  Salih Saltunc  Kimmy Larsson | Kaikki Kaikki Ei osallistunut |
|  Ferrari Driver Academy | 46 69 Ei ilmoitettu |  David Tonizza  Amos Laurito  Gianfranco Giglioli | Kaikki 1-5, 7-8, 10-11 6, 9, 12 |
|  Haas F1 Team Esports | 38 Ei ilmoitettu 98 |  Floris Wijers  Jan Fehler  Martin Stefanko | Kaikki 1-5, 7-12 6 |
|  McLaren Shadow | 20 12 23 |  Bono Huis  Enzo Bonito  Allert van der Wal | Kaikki Kaikki Ei osallistunut |
|  Mercedes-AMG Petronas Esports | 72 95 Ei ilmoitettu |  Brendon Leigh  Patryk Krutyj  Daniel Shields | Kaikki 1-8, 10-11 9, 12 |
|  Red Bull Racing Esports | 19 51 40 |  Frederik Rasmussen  Joni Törmälä  Nicolas Longuet | Kaikki 1-8, 10-12 9 |
|  Renault Sport Team Vitality | 2 34 30 |  Jarno Opmeer  Cedric Thomé  Simon Weigang | Kaikki 1-5, 7-9 6, 10-12 |
|  Sport Pesa Racing Point F1 Esports Team | 24 92 88 |  Marcel Kiefer  Daniel Haddad  Lucas Blakeley | 1-8 Kaikki 9-12 |
|  Scuderia Toro Rosso Esports | 19 13 Ei ilmoitettu |  Patrick Holzmann  Cem Bölükbaşı  Manuel Biancolilla | Kaikki 1-6, 9-11 7-8, 12 |
|  Williams Esports | 93 42 Ei ilmoitettu |  Álvaro Carretón  Tino Naukkarinen  Isaac Price | 1-8, 10-12 3-11 1-2, 9, 12 |
Lähde:
Kalenteri

| Nro>  | Tapahtuma | Rata | Kierrosmäärä | Ajankohta | Lähetys |
| --- | --- | --- | --- | --- | --- |
| 1 | Ensimmäinen tapahtuma |  Bahrain International Circuit, Sakhir | 14 Kierrosta | 11. syyskuuta | LIVE: F1 Esports Pro Series 2019 Event 1! |
| 2 | Ensimmäinen tapahtuma |  Shanghai International Circuit, Shanghai | 14 Kierrosta | 11. syyskuuta | LIVE: F1 Esports Pro Series 2019 Event 1! |
| 3 | Ensimmäinen tapahtuma |  Baku City Circuit, Baku | 13 Kierrosta | 11. syyskuuta | LIVE: F1 Esports Pro Series 2019 Event 1! |
| 4 | Toinen tapahtuma |  Circuit Gilles Villeneuve, Montréal | 18 Kierrosta | 2. lokakuuta | LIVE: F1 Esports Pro Series 2019 Event 2! |
| 5 | Toinen tapahtuma |  Red Bull Ring, Spielberg | 18 Kierrosta | 2. lokakuuta | LIVE: F1 Esports Pro Series 2019 Event 2! |
| 6 | Toinen tapahtuma |  Silverstone Circuit, Silverstone | 13 Kierrosta | 2. lokakuuta | LIVE: F1 Esports Pro Series 2019 Event 2! |
| 7 | Kolmas tapahtuma |  Hockenheimring, Hockenheim | 17 Kierrosta | 6. marraskuuta | LIVE: F1 Esports Pro Series 2019 Event 3! |
| 8 | Kolmas tapahtuma |  Circuit de Spa-Francorchamps, Stavelot | 11 Kierrosta | 6. marraskuuta | LIVE: F1 Esports Pro Series 2019 Event 3! |
| 9 | Kolmas tapahtuma |  Autodromo Nazionale di Monza, Monza | 13 Kierrosta | 6. marraskuuta | LIVE: F1 Esports Pro Series 2019 Event 3! |
| 10 | Finaali |  Suzuka International Racing Course, Suzuka | 13 Kierrosta | 4. joulukuuta | LIVE: F1 New Balance Esports Pro Series Grand Final 2019 |
| 11 | Finaali |  Circuit of the Americas, Austin, Texas | 14 kierrosta | 4. joulukuuta | LIVE: F1 New Balance Esports Pro Series Grand Final 2019 |
| 12 | Finaali |  Autódromo José Carlos Pace, São Paulo | 18 kierrosta | 4. joulukuuta | LIVE: F1 New Balance Esports Pro Series Grand Final 2019 |
Lähde:
Tulokset > Kauden kooste

| Nro>  | Rata | Paalupaikka | Nopein kierros | Voittanut kuljettaja | Voittanut valmistaja |
| --- | --- | --- | --- | --- | --- |
| 1 |  Bahrain International Circuit, Sakhir |  Frederik Ramsussen |  Jan Fehler |  David Tonizza |  Ferrari Driver Academy |
| 2 |  Shanghai International Circuit, Shanghai |  Daniel Bereznay |  Patrik Holzmann |  David Tonizza |  Ferrari Driver Academy |
| 3 |  Baku City Circuit, Baku |  Frederik Rasmussen |  Patrik Holzmann |  Frederik Rasmussen |  Red Bull Racing Esports Team |
| 4 |  Circuit Gilles Villeneuve, Montréal |  Tino Naukkarinen |  Frederik Rasmussen |  Cedric Thomé |  Renault Sport Team Vitality |
| 5 |  Red Bull Ring, Spielberg |  David Tonizza |  Joni Törmälä |  David Tonizza |  Ferrari Driver Academy |
| 6 |  Silverstone Circuit, Silverstone |  David Tonizza |  Tino Naukkarinen |  Marcel Kiefer |  Sport Pesa Racing Point Esports |
| 7 |  Hockenheimring, Hockenheim |  Jarno Opmeer |  Tino Naukkarinen |  Jarno Opmeer |  Renault Sport Team Vitality |
| 8 |  Circuit de Spa-Francorchamps, Stavelot |  Daniel Bereznay |  Patrik Holzmann |  Daniel Bereznay |  Alfa Romeo Esports Team |
| 9 |  Autodromo Nazionale di Monza, Monza |  Daniel Bereznay |  Frederik Ramsussen |  Daniel Bereznay |  Alfa Romeo Esports Team |
| 10 |  Suzuka International Racing Course, Suzuka |  Alvaro Carreton |  Amos Laurito |  Frederik Rasmussen |  Red Bull Racing Esports Team |
| 11 |  Circuit of the Americas, Austin, Texas |  Frederik Rasmussen |  Patrik Holzmann |  Frederik Rasmussen |  Red Bull Racing Esports Team |
| 12 |  Autódromo José Carlos Pace, São Paulo |  David Tonizza |  Isaac Price |  Daniel Bereznay |  Alfa Romeo Esports Team |
Tulokset > Pistelaskujärjestelmä

Formula 1 -kauden 2019 tavoin pisteet jaettiin osakilpailujen kymmenelle parhaalle kuljettajalle. Lisäpisteen sai kuljettaja, joka ajoi kilpailun nopeimman kierroksen ja oli kilpailussa kymmenen parhaan joukossa. Paalupaikasta ei jaettu lisäpisteitä.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| Sijoitus | 1. | 2. | 3. | 4. | 5. | 6. | 7. | 8. | 9. | 10. | Nopein kierros |
| Pisteet | 25 | 18 | 15 | 12 | 10 | 8 | 6 | 4 | 2 | 1 | 1 |

Tasapistetilanteessa kuljettajien/valmistajien parhaimmat aikaisemmista suorituksista määrittivät loppusijoitukset.
Årstadin kirkko

| Årstadin kirkko Årstad kirke |
| --- | --- |
 Kirkko vuonna 2009.
Sijainti:  Bergen, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1890
Suunnittelija:  Christian Christie
Materiaali:  kivi
Istumapaikkoja:  560
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Årstadin kirkko (norj. Årstad kirke) on Bergenin kunnassa Vestlandin läänissä Norjassa sijaitseva kivinen ristikirkko vuodelta 1890.
Aiheesta muualla

Kuvia tai muita tiedostoja aiheesta Årstadin kirkko Wikimedia Commonsissa
Frank Gehry

| Frank Gehry |
| --- | --- |
 Frank Gehry luennoimassa vuonna 2007.
Henkilötiedot
Syntynyt: 28. helmikuuta 1929 (ikä 95) Toronto
Kansalaisuus:  kanadalainen yhdysvaltalainen
Ammatti:  arkkitehti
Aiheesta muualla
Kotisivu
Frank Owen Gehry (alk. Ephram Owen Goldberg; s. 28. helmikuuta 1929 Toronto, Ontario, Kanada) on kanadalais-yhdysvaltalainen arkkitehti. Hän on Yhdysvaltojen kansalainen vuodesta 1950 lähtien. Gehrylle myönnettiin vuonna 1989 yksi maailman arvostetuimmista arkkitehtuuripalkinnoista, Pritzker-palkinto.  Vuonna 2002 hänelle myönnettiin Companion of the Order of Canada -kunniamerkki.
Elämäkerta

Gehry syntyi puolanjuutalaiseen siirtolaisperheeseen Kanadan Torontossa. Perheen sukunimi oli alun perin Goldberg, mutta he muutattivat sen vuonna 1947, jolloin he muuttivat Kanadasta Yhdysvaltain Kaliforniaan. Siellä Frank Gehry opiskeli aluksi  Los Angeles City Collegen (LACC) iltalinjalla ja rahoitti opintonsa jakeluauton kuljettajana. Sen jälkeen hän opiskeli aluksi taidehistoriaa ja suuntasi sitten Etelä-Kalifornian yliopistoon arkkitehtuurin oppilaitokseen, josta hän valmistui arkkitehdiksi 1954. Valmistuttuaan Gehry vietti aikaansa työskentelemällä lukuisissa eri työpaikoissa. Hän aloitti myös kaupunkisuunnittelun opinnot Harvardin yliopiston muotoilun laitoksessa 1956–1957, mutta keskeytti opintonsa.
Gehry ehti työskennellä perinteisen arkkitehtuurin parissa arkkitehtitoimistoissa Pereira and Luckman, Victor Gruen Associates ja Andre Remondet ennen kuin hän vuonna 1967 perusti ensimmäisen oman toimistonsa, Frank O. Gehry and Associates. Hänen myöhempi toimistonsa, Gehry Partners, LLP muodostettiin vuonna 2002. Läpimurtonsa hän teki vuonna 1978 Santa Monicaan valmistuneella omalla talollaan.
Gehry vaalii yksityisyyttään eikä anna lehdistölle tarkkoja tietoja elämästään. Hän asuu edelleen Kalifornian Los Angelesissa.
Gehryn arkkitehtuuri

Gehry suunnitteli 1980-luvulla useita arvostusta saaneita rakennuksia, kuten Loyolan oikeustieteellisen oppilaitoksen ja Kalifornian ilmailumuseon Los Angelesiin. Näille töille oli ominaista arkipäiväisten materiaalien (aaltopellin, vanerin) rohkea yhdistäminen huipputekniikkaan. Rakennukset on rytmitetty omaperäisesti ja niitä on verrattu jazziin ja länsirannikon elämäntapaan.
Gehry tunnetaan veistoksellisista rakennuksistaan. Massoittelu on vapaata ja monimuotoista. Julkisivupinnat ovat usein kaarevia kahteen suuntaan, ja niiden materiaalina on heijastava metallipinta. Gehryn tyyli polveutuu myöhäisestä modernismista, hänen teostensa katsotaan edustavan modernin arkkitehtuurin dekonstruktivismin suuntaa. Gehryn luomuksista on tullut suosittuja nähtävyyksiä, ja tunnetuimpiin kuuluvat  Bilbaon Guggenheim-museo ja Los Angelesin Walt Disney Concert Hall.
Gehry sai pian tilauksia myös kauempaa. Hänen Japanin Gobeen toteuttamansa kalaravintola (1987) kalaveistoksineen toi kala-teeman känen töihinsä. Ensimmäinen Eurooppaan valmistunut Gehryn työ on Vitran huonekalutehtaan museo Saksan Weil am Reinissä (1989).
Sydney Pollackin ohjaamassa Gehryn elämäkertadokumentissa Sketches of Frank Gehry (2005) Gehry mainitsee Alvar Aallon olleen hänen suurin inspiraation lähteensä.
Ratkaistakseen monimuotoisten rakennustensa suunnitteluongelmat Gehry on toimistossaan kehittänyt oman suunnittelusovelluksen. Järjestelmän pohjana toimii Catia, jonka päälle ohjelmistoyhtiö Gehry Technologies on kehittänyt rakennusmallinnusohjelmiston Digital Project. Aikaisemmin ainoastaan Gehryn toimistojen omassa käytössä ollut ohjelmisto julkaistiin vuonna 2005.
Teoksia (valikoima)

Fondation Louis Vuitton, taidemuseo ja kulttuurikeskus, Pariisi, Ranska, 2014
Konserttitalo New World Center, Miami Beach, Yhdysvallat, 2011
Beekman Tower, New York, Yhdysvallat, 2011
Pritzker Park, Chicago, Illinois, Yhdysvallat, 2004
Stata Center, Cambridge, Massachusetts, Yhdysvallat, 2004
Walt Disney Concert Hall, Los Angeles, Kalifornia, Yhdysvallat, 2003
Peter B. Lewis Building, Cleveland, Ohio, Yhdysvallat, 2002
Gehry Tower, Hannover, Saksa, 2001
Experience Music Project, Seattle, Washington, Yhdysvallat, 2000
Der Neue Zollhof, Düsseldorf, Saksa, 1999
Guggenheim-museo, Bilbao, Espanja, 1997
Dancing House, Praha, Tšekki, 1995
Kuvataiteiden keskus, Toledon yliopisto, Toledo, Ohio, 1993
Weismanin taidemuseo, Minneapolis, Minnesota, Yhdysvallat, 1990
Vitra Design Museum, Weil am Rhein, Saksa, 1989
California Aerospace Museum, Los Angeles, Kalifornia, Yhdysvallat, 1982–1984
Stata Center, MIT, Cambridge, Yhdysvallat
Walt Disney Concert Hall Los Angelesissa, 2003.
Hannoverin Gehry Tower, 2001.
Prahan Dancing House (”Tanssiva talo”), 1995.
Vitra Design Museum, Weil am Rhein, Saksa, 1989
Tunnustuksia

Companion of the Order of Canada -kunniamerkki, 2002
Arkkitehtuurin kultainen mitali, American Academy of Arts and Letters, 2002
RIBA:n (Royal Institute of British Architects) kultainen mitali, 2000
AIA:n (American Institute of Architects) kultainen mitali, 1999
Arkkitehtuurin ja taiteiden Kiesler -palkinto, 1998
National Medal of Arts -palkinto, 1998
Dorothy ja Lillian Gish -palkinto, 1994
Arkkitehtuurin Praemium Imperiale -palkinto, Japanin taideyhdistys, 1992
Wolfin taiteiden palkinto, Wolf-säätiö, 1992
Pritzker-palkinto, 1989
Arnold W. Brunnerin muistopalkinto arkkitehtuurista, American Academy of Arts and Letters, 1977
Aiheesta muualla

Kuvia tai muita tiedostoja aiheesta Frank Gehry Wikimedia Commonsissa
Gehryn arkkitehtitoimisto (Arkistoitu – Internet Archive)
Gehry Technologies
frank o. gehry. since 1997 exhibition - part 1
Frank Gehry Is Still the World's Worst Living Architect